recursal/SuperWikiNEXT-32B huggingface dataset:
Cirrhosis leading to hepatocellular carcinoma (autopsy specimen).
Liver cirrhosis as seen on an axial CT of the abdomen.
**वृक्कीय खराबी** (अंग्रेज़ी:*सिरोसिस*) में वृक्क की इलेक्ट्रोलाइटस को संरक्षित करने, मूत्र को जमा करने, मैल को उत्सर्जित करने की क्षमता धीरे-धीरे निरंतर रूप से कम होती जाती है। इसे गुर्दे की खराबी-दीर्घकालिक, वृक्कीय खराबी-दीर्घकालिक, दीर्घकालिक वृक्कीय अक्षमता, सी आर एफ, दीर्घकालिक गुर्दे की खराबी आदि नामों से भी जाना जाता है। तेजी से होने वाले वृक्कीय रोग जिसमें गुर्दे एकाएक खराब हो जाते है, लेकिन वह फिर से कार्य करने लगते हैं जबकि दीर्घकालिक वृक्कीय रोग धीरे-धीरे गंभीर रूप धारण करने लगते हैं। ऐसा अक्सर किसी भी अन्य रोग के परिणामस्वरूप हो सकते हैं, जिसमें गुर्दे धीरे धीरे कार्य करना बंद कर देते है। गुर्दे के, मामूली से लेकर गंभीर रोग हो सकते हैं। दीर्घकालिक वृक्कीय रोग सामान्यतः कई वर्षों में पनपता है क्योंकि गुर्दे की आंतरिक संरचना धीरे धीरे क्षतिग्रस्त होती जाती है। रोग की आरंभिक स्थिति में कोई लक्षण दिखाई नहीं देते। जब तक गुर्दे का दसवां भाग भी सामान्य रूप से कार्य करता रहता है तब तक कोई लक्षण दिखाई नहीं देता।
मधुमेह और उच्च रक्तचाप इन दो कारणों से सामान्यतः दीर्घकालिक वृक्कीय रोग होता है। दीर्घकालिक वृक्कीय रोग की वजह से शरीर में व्यर्थ पदार्थ और द्रव जमा होने लगता है जिससे एझोटेमिया और यूरेमिया होता है। रक्त में व्यर्थ पदार्थ नाइट्रोजन के जमा होने से एझोटेमिया होता है। इसमें ऐसा आवश्यक नहीं कि लक्षण दिखाई दें। वृक्कीय रोग की वजह से स्वास्थ्य पर पड़ने वाला दुष्प्रभाव ही यूरेमिया है। दीर्घकालिक वृक्कीय रोग से अधिकांश शारीरिक तंत्र प्रभावित होता है। द्रव के जमा होने और यूरेमिया से कई जटिलताएं उत्पन्न होती हैं।

लक्षण
-----

आरंभिक लक्षणों में बिना किसी वजह के वजन कम होना, जी मिचलाना, उल्टियां, स्वास्थ्य ठीक न लगना, थकान, सिरदर्द, अक्सर हिचकियां आना, स्थान विशेष पर खुजली आना, हो सकते हैं। कुछ समय बाद बहुत ज्यादा या बहुत कम पेशाब आना, रात में पेशाब करना पड़े, आसानी से खरोंच लगना और खून निकलना, खून की उल्टियां होना या मल में से खून निकलना, सुस्ती आना, उनींदापन, नींद में चलना, निष्चेष्ट, असमंजसता सन्निपात, कोमा, मांसपेशियों में जकड़न या ऐंठन मरोड़, जकड़न, यूरेमिक फ्रोस्ट-त्वचा पर सफेद चमकदार धब्बे पड़ना, हाथ, पैर या अन्य भागों में संवेदना में कमी आदि हो सकते हैं।

इनके अलावा इसके कुछ और लक्षण भी हो सकते हैं, जिनमें रात में अधिक पेशाब आना, अधिक प्यास लगना, असामान्य रूप से काली या उजली त्वचा, पीलापन, नाखून असामान्य होना, सांस में दुर्गंध, उच्च रक्तचाप, भूख में कमी और उग्र होना हो सकते हैं।

उपचार
-----

यदि दो हफ्तों से ज्यादा अवधि से मिचली आ रही हो या उल्टी हो रही हो या कम पेशाब आ रहा हो या दीर्घकालिक वृक्क रोग के अन्य लक्षण दिखाई दे रहे हों तब चिकित्सक से परामर्श लें।

निवारण
------

इस रोग के इलाज से इस बीमारी की रोकथाम की जा सकती है या इसे बढ़ने से रोका जा सकता है। रोगी को ब्लड शुगर और रक्तचाप पर नियंत्रण रखना चाहिए और धूम्रपान से बचना चाहिए।
**श्री गंगाईनाथजी योगी** (ब्रह्मलीन: 31 दिसंबर,1983)आईपंथी नाथ सम्प्रदाय के सन्यांसी योगी थे। उनका जन्म राजस्थान में पाली जिले के सिरमा ग्राम में हुआ। वे बाल्यकाल से ही ईश्वर की भक्ति में लीन रहते थे। भगवान में तीव्र रूचि होने के कारण उन्होंने कम उम्र में ही गृह त्याग करके सन्यांस ले लिया। उनका प्रारम्भिक आराधना काल आइपंथी नाथों के अस्थलभोर अखाड़े (हरियाणा), बनारस व हिमाचल प्रदेश में बीता।

फिर काजलवास तपोस्थली, जो पाली जिले के सिरयारी गाँव से चार किलोमीटर पूर्व में प्राचीन धार्मिक महत्व का स्थान है, और जहाँ ग्यारह नाथों की जीवित समाधियाँ हैं, वहाँ पर आराधना कर रहे नाथ योगी बाबा श्री भाउनाथ जी ने अपनी आध्यात्मिक शक्ति से गंगाईनाथ जी को अपने पास  बुलाया तथा अपनी शक्तिपात की सम्पूर्ण सामर्थ्य उन्हें प्रदान की। उसके पश्चात्  गंगाईनाथ जी कुछ वर्षों तक काजलवास में ही रहे। उसके बाद बाबा गंगाईनाथ जी अपनी आन्तरिक प्रेरणा से बीकानेर के पास जामसर नामक स्थान पर आए एवं रेत के टीले पर धूनी स्थापित करके उन्होंने यहाँ लम्बे समय तक तपस्या की।

फिर अप्रेल 1983 में उन्होंने अपनी योग शक्ति से अध्यात्म विज्ञान सत्संग केन्द्र, जोधपुर के संस्थापक एवं संरक्षक, श्री रामलाल जी सियाग  को अपने पास बुलाया जो उस समय बीकानेर में भारतीय रेलवे में कार्यरत थे। उसके पश्चात मई 1983 में जब श्री रामलाल जी सियाग उनसे दुबारा मिलने गए तब श्री गंगाईनाथ जी ने उनको दीक्षा देकर गुरुपद का भार सौंप दिया। तत्पश्चात 1984 में ध्यान की अवस्था में उन्होंने श्री रामलाल जी सियाग को आदेश दिया कि ‘वैदिक दर्शन को विश्व दर्शन बनाना है।’

बाबा श्री गंगाईनाथ जी 31 दिसंबर, 1983 को सुबह 5 बजकर 22 मिनट पर जामसर, में ब्रह्मलीन हुए। प्रतिवर्ष इस दिन बाबा के जामसर स्थित समाधि स्थल पर एक भव्य कार्यक्रम का आयोजन बाबा के शिष्यों द्वारा उनके सम्मान में किया जाता है।

सन्दर्भ
-------

1. ↑  "रामलाल जी सियाग की जीवनी" (Hindi में).सीएस1 रखरखाव: नामालूम भाषा (link)
2. ↑  "Learning focus - Times of India". *Times of India* (English में).सीएस1 रखरखाव: नामालूम भाषा (link)
3. ↑  "बाबा गंगाई नाथ के निर्वाण दिवस की पूर्व संध्या पर हुई भजन संध्या". *दैनिक भास्कर* (Hindi में).सीएस1 रखरखाव: नामालूम भाषा (link)
**चिक बड़ाईक** एक जाति है जो भारतीय राज्य झारखंड, छत्तीसगढ़ और ओडिशा में पाई जाती है । वे पारंपरिक रूप से बुनकर थे।

व्युत्पत्ति
-----------

"चिक" का अर्थ है प्राकृत में कपड़ा। कई बुनकरों द्वारा युद्ध में भाग लेने के कारण उन्हें राजाओं द्वारा "बाराइक" की उपाधि दी गई थी।

इतिहास
------

चिक बड़ाईक छोटा नागपुर पठार के दक्षिणी और पश्चिमी भाग में बिखरी हुई जाति है । यह माना जाता है कि वे भगवान शिव के डराने वाले कौवे से उत्पन्न हुए थे। डाल्टन (1872) ने कहा कि वे आर्य और हिन्दू हैं। हर्बर्ट होप रिस्ले (1891) ने उन्हें पान की उप-जाति के रूप में वर्गीकृत किया है।

वर्तमान परिस्थितियाँ
--------------------

वे पारंपरिक पोशाक बनाते हैं। नागपुरी इनकी मात्रु भाषा है। 
उनके देवता देवी माई, सुरजही (सूर्य) और बरपहारी हैं। वे चंद्रमा, पृथ्वी और अन्य देवताओं की भी पूजा करते हैं। नाग को जाति के पूर्वज के रूप में भी पूजा जाता है। जन्म का प्रदूषण छह दिनों तक देखा गया। वे मृतकों का दाह संस्कार करते हैं या दफन करते हैं और दस दिनों के लिए मृत्यु प्रदूषण का निरीक्षण करते हैं। वे मेले और त्योहारों जैसे कर्म , दिवाली, दशहरा, आदि में भाग लेते हैं।

चिक बड़ाईक के बीच कई वंश हैं जो प्राकृतिक वस्तुओं, जानवरों के नाम पर हैं, जिनमें चांद (चंद्रमा) , राजहंस, बौकंरा , कौवा, सिंघी , बोड़ा (दबौया सांप), महानंदिया, जमकीयार, मालुआ, कोठी (एक प्रकार का चूल्हा) आदि हैं.

चिक बड़ाईक को झारखंड और पश्चिम बंगाल में अनुसूचित जनजाति और छत्तीसगढ़, ओडिशा में अनुसूचित जाति के रूप में वर्गीकृत किया गया है।

सन्दर्भ
-------

1. ↑  "Contemporary Society: Developmental issues, transition, and change". *books.google.co.in*. मूल से 9 अक्तूबर 2018 को पुरालेखित. अभिगमन तिथि 28 फ़रवरी 2019.
2. ↑  "Encyclopaedia of Scheduled Tribes in Jharkhand". *books.google.co.in*. मूल से 1 अक्तूबर 2018 को पुरालेखित. अभिगमन तिथि 28 फ़रवरी 2019.
3. ↑  "Chik Baraik". *southasiabibliography.de*.[*मृत कड़ियाँ*]
4. ↑  "Contemporary Society: Developmental issues, transition, and change". *books.google.co.in*. मूल से 9 अक्तूबर 2018 को पुरालेखित. अभिगमन तिथि 28 फ़रवरी 2019.
5. ↑  "Encyclopaedia of Scheduled Tribes in Jharkhand". *books.google.co.in*. मूल से 1 अक्तूबर 2018 को पुरालेखित. अभिगमन तिथि 28 फ़रवरी 2019.
6. ↑  "Chik, Chik-Baraik". *indpaedia.com*. मूल से 17 जनवरी 2019 को पुरालेखित. अभिगमन तिथि 28 फ़रवरी 2019.
7. ↑  "Chik, Chik-Baraik". *indpaedia.com*. मूल से 17 जनवरी 2019 को पुरालेखित. अभिगमन तिथि 28 फ़रवरी 2019.
8. ↑  "List of notified Scheduled Tribes" (PDF). Census India. पृ॰ 12. मूल (PDF) से 7 November 2013 को पुरालेखित. अभिगमन तिथि 15 December 2013.
9. ↑  "संग्रहीत प्रति". मूल से 13 फ़रवरी 2019 को पुरालेखित. अभिगमन तिथि 28 फ़रवरी 2019.
10. ↑  "संग्रहीत प्रति". मूल से 3 मार्च 2019 को पुरालेखित. अभिगमन तिथि 28 फ़रवरी 2019.
**गुरुदेव सिंह देबू (या "क्षेत्रीय कमांडर गुरुदेव सिंह देबू")** AISSF के करतारपुर के क्षेत्र का एक पूर्व अध्यक्ष था। जो ऑपरेशन ब्लू स्टार के बाद मनबीर सिंह चहेरू के नेतृत्व में एक क्षेत्र कमांडर के रूप में खालिस्तान कमांडो फोर्स में शामिल हुए।

युद्ध के प्रयास में शामिल होना
------------------------------

उसने 13 अप्रैल, 1978 के निरंकारी मुठभेड़ के बाद जर्नाल सिंह भंदरावाले के साथ काम करना शुरू किया। जब अखण्ड कीर्तनी जठों के तेरह सिखों की हत्या कर दी गई थी। वह भाई अमरीक सिंह के एक करीबी सहयोगी के रूप में जाना जाता था। उन्होंने एक शांतिपूर्ण आंदोलन धरमयुद्ध मोर्चा में भाग लिया, जिसे मूल रूप से अगस्त 1982 में हरचरण सिंह लोंगोवाल ने लॉन्च किया था। सिख धार्मिक शिक्षा में प्रमाणन प्राप्त करने के लिए उसने एक सिख कैंप (26 से 31 दिसंबर 1983) में भी भाग लिया। 

उसने ऑपरेशन ब्लू स्टार में मारे गए लोगों का बदला लेने और भारत से सिख अलगाव के लिए खलिस्तान कमांडो फोर्स की स्थापना में श्री मण्चिर सिंह चौहेर, श्री मथरा सिंह, श्री तारसेम सिंह कौर, श्री हरजंदर सिंह जिंदा, श्री सुखदेव सिंह सुखा और उनके अन्य साथी के साथ शामिल हुआ। उसे इस संगठन के क्षेत्रीय कमांडरों में से एक बनाया गया था। उसने बाद में भारतीय सरकार के साथ कई लड़ाई में भाग लिया।

मृत्यु
------

जून 1987 के महीने में, वह पंजाब पुलिस के हाथो से मरा गया।

सन्दर्भ
-------

1. ↑  Chalk, Peter (2012-11-21). *Encyclopedia of Terrorism [2 volumes]* (अंग्रेज़ी में). ABC-CLIO. आई॰ऍस॰बी॰ऍन॰ 9780313385353.
उत्तराखंड राज्य के जनपद पौड़ी गढ़वाल के यमकेश्वर व दुगड्डा व द्वारीखाल ब्लाक के कुछ स्थानों में मकरसंक्रांति को एक अनोखा खेल खेला जाता ही| इस खेल का नाम ही गेंद मेला|यह एक सामूहिक शक्ति परीक्षण का मेला है|इस मेले में न तो खिलाडियों की संख्या नियत होती ही न इसमें कोई विशेष नियम होते हैं. बस दो दल बना लीजिये और चमड़ी से मढ़ी एक गेंद को छीन कर कर अपनी सीमा में ले जाइये.परन्तु जितना यह कहने सुनने में आसन है उतना है नही, क्योंकि दूसरे दल के खिलाड़ी आपको आसानी से गेंद नहीं ले जाने देंगे|बस इस बस इस गुत्थमगुत्था में गेंद वाला नीचे गिर जाता है जिसे गेन्द का पड़ना कहते है|गेन्द वाले से गेंद छीनने के प्रयास में उसके ऊपर न जाने कितने लोग चढ़ जाती हें| कुछ तो बेहोश तक हो जाते हैं| ऐसी लोगो को बाहर निकल दिया जाता है| होश आने पर वे फिर खेलने जा सकते हैं|जो दल गेन्द को अपनी सीमा में ले जाते हैं वहीं टीम विजेता मानी जाती है | इस प्रकार शक्तिपरीक्षण का यह अनोखा खेल 3 से 4 घन्टे में समाप्त हो जाता है

```
  इस खेल का उद्भव यमकेश्वर ब्लाक व् दुगड्डा ब्लाक की सीमा थलनदी नमक स्थान पर हुआ जहाँ मुगलकाल में राजस्थान के उदयपुर अजमेर से लोग आकर बसे हें इसलिए यहाँ की पट्टियों(राजस्व क्षेत्र )के नाम भी उदेपुर वल्ला,उदेपुर मल्ला,उदेपुर तल्ला एवम उदेपुर पल्ला (यमकेश्वर ब्लाक) व अजमीर पट्टिया(दुगड्डा ब्लाक)हैं | थलनदी में यह खेल आज भी इन्हीं लोगो के बीच खेला जाता है|यमकेश्वर में यह किमसार,यमकेश्वर,त्योडों,ताल व कुनाव नामक स्थान पर खेला जाता है तथा द्वारीखाल में यह डाडामंडी व कटघर में खेला जाता है, कटघर में यह उदेपुर व ढागू के लोगो के बीच खेला जाता है| दुगड्डा में यह मवाकोट (कोटद्वार के निकट ) में खेला जाता है
```

अधिक जानकारी हेतु यहा पर जाएं -
गंगा-ब्रह्मपुत्र-मेघना बेसिन
**गंगा बेसिन** गंगा हिमालय से कोसी, घाघरा, गंडक और प्रायद्वीपीय क्षेत्र से चंबल, बेतवा, सोन से जुड़ती है। गंगा-ब्रह्मपुत्र-मेघना बेसिन का एक हिस्सा है, जो तिब्बत में 1,999,000 वर्ग किलोमीटर की रफ़्तार से अपने उद्गम क्षेत्र से प्रस्थान करती है। नेपाल, भारत और बांग्लादेश। उत्तर की ओर, हिमालय या निचली समानांतर श्रेणियाँ गंगा-ब्रह्मपुत्र में आकर विलिन हो जाती हैं। पश्चिम में गंगा बेसिन सिंधु बेसिन और फिर अरावली क्षेत्र की सीमा बनाती है। दक्षिणी सीमाएँ विंध्य और छोटा नागपुर पठार हैं। पूर्व में गंगा बंगाल की खाड़ी में आम वितरिकाओं की एक जटिल प्रणाली के माध्यम से ब्रह्मपुत्र में विलीन हो जाती है। इसका जल निकासी उत्तर प्रदेश (294,364 किमी2), मध्य प्रदेश (198,962 किमी2) राज्यों में स्थित है।), बिहार (143,961 km2), राजस्थान (112,490 km2), पश्चिम बंगाल  (71,485 km2), हरियाणा (34,341 km2), हिमाचल प्रदेश (4,317 किमी2), दिल्ली, अरुणाचल प्रदेश (1,484 km2), बांग्लादेश, नेपाल और भूटान कई सहायक नदियाँ नेपाल के माध्यम से दक्षिण की ओर बहने से पहले तिब्बत के अंदर से निकलती हैं। बेसिन की आबादी 500 मिलियन से अधिक है, जो इसे दुनियाँ में सबसे अधिक आबादी वाला नदी बेसिन बनाती है।

विवरण
-----

बेसिन में हिमालय के उत्तर में वर्षा छाया में अर्ध-शुष्क घाटियाँ, उच्चतम पर्वतमाला के दक्षिण में घने जंगलों वाले पहाड़, साफ़-सुथरी शिवालिक तलहटी और उपजाऊ गंगा के मैदान शामिल हैं। गंगा के मैदान के दक्षिण में केंद्रीय उच्चभूमि में पठार और पहाड़ियाँ हैं जो घाटियों और नदी के मैदानों द्वारा एक दूसरे को काटती हैं। बेसिन में पाई जाने वाली महत्वपूर्ण मिट्टी के प्रकार रेत, दोमट, मिट्टी और उनके संयोजन हैं जैसे कि रेतीली दोमट, सिल्ट मिट्टी आदि।

भारत में बेसिन की वार्षिक सतही जल क्षमता का आकलन 525 किमी3 किया गया है, जिसमें से 250 किमी3 उपयोग योग्य पानी है। कृषि योग्य भूमि का लगभग 580,000 किमी2 है; भारत के खेती योग्य क्षेत्र का 29.5%।

बेसिन की जल संबंधी समस्याएँ उच्च और निम्न प्रवाह दोनों के कारण होते हैं। भारत में, उत्तराखंड, उत्तर प्रदेश, बिहार और पश्चिम बंगाल राज्य बाढ़ से प्रभावित हैं। बांग्लादेश - ब्रह्मपुत्र नदी और गंगा नदी के संगम पर लगभग हर साल भीषण बाढ़ का सामना करना पड़ता है। कोसी, गंडक और महानंदा जैसी उत्तरी गंगा की सहायक नदियाँ सबसे अधिक बाढ़-प्रभावित होती हैं। दक्षिण की सहायक नदियाँ कम वर्षा प्रवाह की कमी मानसून के कारण होता है, और कभी-कभी इस मानसून के अपने सामान्य सीमा तक विकसित होने में कठिनाइयाँ होती है।

संदर्भ
------


1. ↑  "Life in the Ganga - Brahmaputra Basin | Human Environment Interaction | Geography Class 7 Chapter 8". *YouTube*.
2. ↑
**लोथियन कब्रिस्तान**, लोथियन रोड में स्थित दिल्ली के सबसे पुराने ईसाई कब्रिस्तानों में से एक है, जो पुरानी दिल्ली में कश्मीरी गेट पर जनरल पोस्ट ऑफिस के पास, कौरिया ब्रिज बस स्टॉप में स्थित है।

इतिहास
------

यह दिल्ली के ईसाई समुदाय का सबसे पुराना कब्रिस्तान है, जिन्हें यहां १८०८ और १८६७ के बीच दफनाया गया था। लोथियन कब्रिस्तान वर्ष १८०८ में बनाया गया था और १९६० के दशक में इसे दफनाने के लिए बंद कर दिया गया था। इस कब्रगाह को दिल्ली के भूतिया स्थान के रूप में जाना जाता है। १८५७ में भारत की स्वतंत्रता की पहली लड़ाई या १८५७ के भारतीय विद्रोह के दौरान कई यूरोपीय सैनिकों को यहां दफनाया गया था। ईस्ट इंडिया कंपनी के कर्मचारी, ब्रिटिश महिलाएं और बच्चे जो हैजा की महामारी में मारे गए थे, उन्हें भी वहीं दफनाया गया था। हालांकि कब्रिस्तान भारतीय पुरातत्व सर्वेक्षण के संरक्षण में है, यह वर्तमान में एक जीर्ण-शीर्ण अवस्था में देखा जाता है।

कल्पित कथा
----------

लोथियन कब्रिस्तान से कई पौराणिक कथाएं जुड़ी हुई हैं। अफवाह यह है कि एक ब्रिटिश अधिकारी सर निकोलस का भूत कब्रिस्तान में घूमता है। निकोलस को एक भारतीय महिला से प्यार हो गया लेकिन शादी नहीं हो सकी। दिल टूटा निकोलस ने खुद को सिर में गोली मार ली। कुछ लोगों का मानना ​​है कि बिना सिर वाला निकोलस उस महिला का नाम पुकारता है जिसे वह प्यार करता था और कब्रिस्तान में टहलता था।

गैलरी
-----

* लोथियन कब्रिस्तान में संरक्षित स्मारक फलकलोथियन कब्रिस्तान में संरक्षित स्मारक फलक
* लोथियन कब्रिस्तान में कब्रेंलोथियन कब्रिस्तान में कब्रें
* लोथियन कब्रिस्तान के अंदर के दृश्यलोथियन कब्रिस्तान के अंदर के दृश्य
* लोथियन कब्रिस्तान में टूटा हुआ क्रॉसलोथियन कब्रिस्तान में टूटा हुआ क्रॉस

सन्दर्भ
-------

1. ↑  Chattopadhyay, Anindya (24 July 2017). "Delhi's 200-year-old Lothian Cemetery gets renovated". *The Times of India*. अभिगमन तिथि 1 December 2018.
2. ↑  Smith, R. V. (27 September 2015). "Delhi's Christian link". *The Hindu*. अभिगमन तिथि 1 December 2018.
3. ↑  Chirag Mohanty Samal. "Haunted places in Delhi that will spook you out". अभिगमन तिथि 18 February 2018.
4. ↑  Jagran Post Editorial. "Shocking: Top five haunted places in Delhi". अभिगमन तिथि 18 February 2018.
5. ↑  "Tales the tombstones tell". अभिगमन तिथि 18 February 2018.
6. ↑  "Lothian Cemetery". अभिगमन तिथि 18 February 2018.
7. ↑  "Ancient city with ancient occupants: Haunted places in Delhi". 14 January 2015. अभिगमन तिथि 18 February 2018.
8. ↑  "Creatures of the night". *indiatoday.in*. अभिगमन तिथि 18 February 2018.
एक चीड़ के पौधे को टेढ़ा करने के तुरंत बाद के २४ घंटों में तनों में ऋण-गुरुत्वानुवर्तन से चोटियों की दिशा में बदलाव
**गुरुत्वानुवर्तन** (gravitropism, geotropism) किसी जीव की ऐसी वृद्धि होती है जो गुरुत्वाकर्षक बल के उद्दीपन से प्रभावित हो। यदी बढ़ाव गुरुत्वाकर्षण की ओर हो तो इसे धन-गुरुत्वानुवर्तन (positive gravitropism) कहते हैं और यदि यह गुरुत्वाकर्षण से विपरीत दिशा में हो तो इसे ऋण-गुरुत्वानुवर्तन (negative gravitropism) कहते हैं। पौधों और फफूंद (फ़ंगस) के तनों में ऋण-गुरुत्वानुवर्तन होता है जिस कारणवश वे ऊपर की दिशा में उगते हैं जबकि उनकी जड़ों में धन-गुरुत्वानुवर्तन होता है।

इन्हें भी देखें
---------------

* प्रकाशानुवर्तन
* उद्दीपक (शरीरविज्ञान)

सन्दर्भ
-------

1. ↑  Darwin, Charles; Darwin, Francisc (1881). *The power of movement in plants*. New York: D. Appleton and Company. मूल से 15 फ़रवरी 2013 को पुरालेखित. अभिगमन तिथि 24 April 2018.
2. ↑  Perrin, Robyn M.; Young, Li-Sen; Narayana Murthy, U.M.; Harrison, Benjamin R.; Wang, Yan; Will, Jessica L.; Masson, Patrick H. (2017-04-21). "Gravity Signal Transduction in Primary Roots". *Annals of Botany*. **96** (5): 737–743. PMC 4247041. PMID 16033778. आइ॰एस॰एस॰एन॰ 0305-7364. डीओआइ:10.1093/aob/mci227.
**विनय मजूमदार** (१७ सितम्बर १९३४ - ११ दिसम्बर २००६) (বিনয় মজুমদার) बर्मा में पैदा हुए। आधुनिक बांगला साहित्य की 'भूखी पीढ़ी' के वह भी प्रमुख कवियों में रहे हैं। जीवनानंद दास के बाद के बांग्ला साहित्य में उनको सबसे ज्यादा महत्व दिया जाता है। २००५ में उनको **हासपाताले लेखा कवितागौच्चो** के लिये साहित्य अकादमी पुरस्कार से सम्मानित किया गया था। उस से पहले उन्हें रबीन्द्र पुरस्कार, सुधीन्द्रनाथ दत्ता पुरस्कार एवम कृत्तिवास पुरस्कार दिये गये थे। १९८०-१९९० के बीच वह अपना मानसिक सन्तुलन खो बैठे थे। तब उन्होंने कविता लिखना ही त्याग दिया था। इन्होंने चार बार आत्महत्या की कोशिश भी की। पर वह मित्रों की सहायता से कोलकाता से बाहर ठाकुरनगर गांव जा कर ग्रामीण लोगों के बीच रहने लगे और फिर से लिखना शुरु किया। गणित में माहिर, वह इन्जीनीयरिंग के पण्डित थे। कविता में भी वे गणित का प्रयोग किया करते थे। मजुमदार ने रूसी भाषा की गणित की बहुत सी किताबों के अनुवाद किये थे।

कृतियां
-------

  

* फिरे एसो चक
* नक्षत्रेर आलोय
* अधिकन्तु
* अघ्राणेर अनुभूतिमाला
* बाल्मिकीर कविता
* विनय मजुमदारेर श्रेष्ठो कविता
* विनय मजुमदारेर चोटोगल्पो
* कविता बुझिनि आमि
* धूसर जीबनानंद
* शिमूलपुरे लेखा कविता
* पृथिबीर मानचित्रो
* गोद्यो ओ पोद्यो

सन्दर्भ
-------

* विनय मजुमदार्: अनुध्याने अनुभबे। २५ विश्लेषकों द्वारा विनय के जीवन एवम लेखन आलोचित। अमलकुमार मन्डल सम्पादित। कवितीर्थ प्रकाशनी, कोलकाता ७०० ०२३।

इन्हें भी देखें
---------------

* शक्ति चट्टोपाध्याय
* मलय रायचौधुरी
* समीर रायचौधुरी
* बासुदेब दाशगुप्ता
* फालगुनि राय
* देबी राय
* सुबिमल बसाक
* भूखी पीढी (हंगरी जनरेशन)

बाह्यसूत्र
----------

|  |  |
| --- | --- |
|  | **विनय मजुमदार** से संबंधित मीडिया विकिमीडिया कॉमंस पर उपलब्ध है।  |
५० अंश उत्तरी अक्षांश पर गर्मी के समय नोमन का चलितचित्र (एनिमेशन)
**शंकुक**, या **नोमन** (Gnomon), दिन में समय ज्ञात करने का सरल प्राचीन उपकरण था।

रचना
----

चीन के बीजिंग में स्थित एक शंकुक
इसमें मुख्यत: फर्श, या किसी क्षैतिज समतल, पर एक खड़ा छड़ होता था, जिसकी छाया की स्थिति दिन का समय बताती थी। 2,000 ई. पू. में ही बैबिलोनिया में इसका प्रयोग होता था और हेराडोटस (Herodotus) के अनुसार अनैक्सिमैंडर (Anaximander) ने लगभग 600 ई. पू. यूनान में इसका प्रचार किया। खड़े छड़ की छाया की लंबाई, दिशा तथा छाया के अग्र द्वारा अनुरेखित रेखा से रविमार्ग के तिर्यक्ता, अयनांत की तिथि (अत: सौर वर्ष) और याम्योत्तर का पता लगाना संभव होता था।

कभी-कभी शंकु का खड़ा छड़ किसी गोलार्ध के अवतल पृष्ठ के केंद्र में बिठाया जाता है। एक रूपांतरण में, यह एक ऊँचा गुंबद था, जिसके ऊपरी भाग में छेद बना था, जिससे होकर सूर्य का प्रकाश फर्श पर बिंदु के रूप में पड़ता था। रोम की प्राचीन काल की कुछ धूपघड़ियों में, जिन्हें चक्रार्ध (hemicycle) कहते थे, यह एक क्षैतिज शलाका (style) के रूप में था, जो पट्ट (dial) के सर्वोच्च वक्र कोर के केंद्र पर आबद्ध होता था। पार्थिव अक्ष के समांतर आबद्ध धूपघड़ी की तिरछी शलाका को भी शंकु कहते हैं।

आधुनिक क्षैतिज दायल वाली सूर्यघड़ी जिसमें बीच में शंकुक है

भारतीय ग्रन्थों में शंकुक की चर्चा
----------------------------------

भारत में प्रयोग आने वाले सबसे प्राचीन खयोलीय यन्त्र शंकुक और जल घड़ी थे। ७वीं शताब्दी के आरम्भ में ब्रह्मगुप्त ने १० प्रकार के यन्त्रों का वर्णन किया है। पश्चवर्ती भारतीय खगोलविदों ने इसे ही मामूली परिवर्तनों के साथ स्वीकार कर लिया है।

बाहरी कड़ियाँ
-------------

* 1 Astronomical Instruments In Ancient India (Shekher Narveker)
* Gazalé, Midhat J. *Gnomons, from Pharaohs to Fractals*, Princeton University Press, Princeton, 1999. ISBN 0-691-00514-1.
* Heath, Thomas Little (1981), *A History of Greek Mathematics*, Dover publications, ISBN 0486240738, ISBN 0-486-24074-6 (first published 1921).
* Laertius, Diogenes, *The Lives and Opinions of Eminent Philosophers*, trans. C.D. Yonge. London: Henry G. Bohn, 1853.
* Mayall, R. Newton,Mayall, Margaret W. *Sundials: Their Construction and Use*, Dover Publications, Inc. 1994, ISBN 0-486-41146-X
* Waugh, Albert E. *Sundials: Their Theory and Construction*, Dover Publications, Inc. 1973, ISBN 0-486-22947-5.
* , Apollo 16 Traverse guide
**खैरागढ़** Khairagarh भारत के छत्तीसगढ़ राज्य का एक कस्बा हैं। जो वर्तमान में नया जिला खैरागढ़-छुईखदान-गंडई का हिस्सा है । यह जिला खैरागढ़-छुईखदान-गंडई ईसी नाम की तहसील का मुख्यालय भी है।

इतिहास
------

खैरागढ़ राज्य ब्रिटिश भारत के पूर्व मध्य प्रांतों का एक सामंती राज्य था। पन्दद (खैरागढ़ से 8 किलोमीटर) छत्तीसगढ़ के सबसे ऐतिहासिक स्थानों में से एक है। यहां के प्रमुख को, जो पुराने नागवंश राजपूतों के शाही परिवार से सम्बंधित थे, को 1898 में एक वंशानुगत भेद के रूप में राजा का खिताब मिला। राज्य में एक उपजाऊ मैदान, उपज चावल क्षेत्र शामिल थे।

जलवायु
------

भारत के इस भाग में अप्रैल के मध्य से जून के मध्य तक तेज़ गर्मी होती है। इन दो महीनों के अलावा, जलवायु आम तौर पर सुखद रहता है। खैरागढ़ में प्रति वर्ष लगभग 900 मिलीमीटर औसत वर्षा होती है। सर्दियों में, न्यूनतम तापमान 7-9 ℃ तक गिर जाता है।

जनसांख्यिकी
-----------

2011 की भारत की जनगणना के अनुसार, खैरागढ़ की जनसंख्या 22,564 थी। पुरुषों की आबादी 11,334 और महिलाओं की 11,230 है। खैरागढ़ की औसत साक्षरता दर 80.54% है, जो राज्य औसत 70.28 से अधिक है: पुरुष साक्षरता 87.71% है, और महिला साक्षरता 73.34% है। खैरागढ़ में, 12.48% आबादी 6 साल से कम उम्र की है।

परिवहन
------

निकटवर्ती रेलवे स्टेशन, राजनांदगाँव, डोंगरगढ़, और दुर्ग, क्रमशः खैरागढ़ से 40, 42 और 55 किलोमीटर दूर हैं। विशाखापट्टनम, मुंबई, पुणे, अहमदाबाद, हावड़ा, भुवनेश्वर, चेन्नई, त्रिवेंद्रम, अमृतसर और नई दिल्ली के लिए सीधी रेलगाड़ियाँ इन रेलवे स्टेशनों से उपलब्ध हैं, जो हावड़ा-मुंबई के मुख्य रेलमार्ग पर नागपुर से होकर जाती हैं। खैरागढ़ विश्वविद्यालय से राज्य की राजधानी रायपुर तीन घंटे की यात्रा पर है। रायपुर और नागपुर हवाई अड्डे क्रमशः 100 और 225 किलोमीटर की दूरी पर हैं।

इंदिरा कला संगीत विश्वविद्यालय
------------------------------

इंदिरा कला संगीत विश्वविद्यालय एशिया का पहला विश्वविद्यालय है जो दृश्य और प्रदर्शन कला के लिए समर्पित है। सन् 1956 में, खैरागढ़ रियासत के तत्कालीन शासकों ने संगीत और ललित कला विश्वविद्यालय खोलने के लिए अपना महल दान कर दिया था। स्वर्गीय राजा बीरेंद्र बहादुर सिंह, और स्वर्गीय रानी पद्मावती देवी ने अपनी प्यारी बेटी 'इंदिरा' के नाम पर इस विश्वविद्यालय का नाम रखा।

इन्हें भी देखें
---------------

* राजनांदगाँव ज़िला

सन्दर्भ
-------

1. ↑  "Inde du Nord - Madhya Pradesh et Chhattisgarh Archived 2019-07-03 at the Wayback Machine," Lonely Planet, 2016, ISBN 9782816159172
2. ↑  "Pratiyogita Darpan Archived 2019-07-02 at the Wayback Machine," July 2007
3. ↑  Malleson, G. B.: *An historical sketch of the native states of India,* London 1875, Reprint Delhi 1984
4. ↑  Dr.Sanjay Alung, *Chhattisgarh ki Riyaste/Princely states aur Jamindariyaa*, Vaibhav Prakashan, Raipur1, ISBN 81-89244-96-5
5. ↑  "Census of India 2001: Data from the 2001 Census, including cities, villages and towns (Provisional)". Census Commission of India. मूल से 2004-06-16 को पुरालेखित. अभिगमन तिथि 2008-11-01.
6. ↑  About the University Archived 2017-09-09 at the Wayback Machine from the website of Indira Kala Sangeet Vishwa Vidyalaya, accessed 06-sep-2008
नया लोदवार एयरपोर्ट टर्मिनल बिल्डिंग पुराना लोडवार एयरपोर्ट टर्मिनल
**लोडवार हवाई अड्डा** केन्या में एक हवाई अड्डा है। येह् एक नागरिक हवाई अड्डा है जो लोदवार शहर और आसपास के समुदायों की सेवा करता है। 1,715 फीट (523 मी॰) समुद्र तल से ऊपर, हवाई अड्डे के पास एक हि रनवे है जिसकी लंबाई 1000 मीटर है और यह 15 मीटर चौड़ा है।

जगह
---

लोदवार हवाई अड्डा (आईएटीए: **LOK**, आईसीएओ: **HKLO**) केन्या गणराज्य के उत्तर-पश्चिमी भाग में लोदवार शहर में तुर्काना काउंटी में स्थित है। येह् नैरोबी अंतर्राष्ट्रीय हवाई अड्डे से लगभग 515 किलोमीटर (320 मील), हवाई मार्ग से, कि दूरि पर है

एयरलाइंस
--------

फ़्ल्य ५४० इस हवाई अड्ड कि सेवा कर्ति है। कुछ UNHAS उड़ानें भी केवल UN और INGO कर्मचारियों के लिए उपलब्ध हैं।

इन्हें भी देखें
---------------

* गूगल मैप्स पर लोदवार हवाई अड्डे का स्थान
* केन्या हवाईअड्डा प्राधिकरण की वेबसाइट

नोट्स और संदर्भ
---------------

1. ↑  "Lodwar Airport, Kenya". *www.internationalaircharter.com*. अभिगमन तिथि 2023-06-02.
2. ↑  "Information about Lodwar Airport - World airport database". *www.airport-data.com* (अंग्रेज़ी में). अभिगमन तिथि 2018-08-21.
3. ↑  "Distance between Lodwar () (Airport) and Jomo Kenyatta Airport Nairobi (Nairobi Area) (Kenya)". *distancecalculator.globefeed.com* (अंग्रेज़ी में). अभिगमन तिथि 2018-08-21.
**शंकुक** भरत नाट्यशास्त्र के व्याख्याता। इनकी व्याख्या प्राप्त नहीं है पर अभिनवभारती में उसका उल्लेख है। भरत के रससूत्र की इन्होंने जो व्याख्या की है वह "अनुमितिवाद" नाम से प्रसिद्ध है। भट्ट लोल्लट के उत्पत्तिवाद का तथा सहृदयों में रसानुभव न माननेवाले सिद्धांत का इन्होंने सर्वप्रथम खंडन किया है। ये नैयायिक थे। इन्होंने विभाव आदि साधनों और रसरूप साध्य में अनुमाप्यअनुमापक भाव की कल्पना की है और रस का आस्वाद अनुमान द्वारा अनुमेय या अनुमितिगम्य बताया है। इन्होंने रस की स्थिति सहृदयों या सामाजिकों में मानी है। "चित्रतुरगादि न्याय" की इनकी विवेचना के अनुसार नट सच्चे राम नहीं हैं, वे चित्र में लिखे अश्व की तरह हैं। जैसे अश्व के चित्र को देखकर उसका अनुभव होता है, वैसे ही नट के अभिनयात्मक रूप को देखकर सहृदयों को अनुभव होता है। इस प्रकार शंकुक ने रस की स्थिति सहृदयों या सामाजिकों में मानी है। राजतरंगिणी के उल्लेख के अनुसार शंकुक कश्मीरी विद्वान् थे और अजितापीड़ के शासनकाल में विद्यमान थे। इन्होंने "भुवनाभ्युदय" नामक महाकाव्य में मम्म और उत्पल के भयंकर युद्ध का वर्णन किया है जिसें मारे गए वीरों के शव से वितस्ता नदी का प्रवाह रुक गया था। राजतरंगिणीकार ने इन्हें "कवि बुधमन: सिंधुशशांक:" कहा है। शंकुक का समय ई. 850 के लगभग मान्य है।

शार्ंगधरपद्धति तथा जल्हण की सूक्तिमुक्तावली में शंकुक को मयूर का पुत्र कहा गया है। विक्रमादित्य की सभा के नवरत्नों में भी एक शंकु या शंकुक नाम आया है। ये दोनों भरत नाट्यशास्त्र के व्याख्याता, रसनिरूपण में अनुमितिवाद के प्रतिष्ठापक एवं भुवनाभ्युदय महाकाव्य के रचयिता शंकुक से संभवत: भिन्न थे।
**विधिविरुद्ध जमाव** (या **गैरकानूनी सभा**) जानबूझकर शांति भंग करने के आपसी इरादे लेकर सम्मिलित होने वाले लोगों के एक समूह का वर्णन करने के लिए एक कानूनी शब्द है। यदि समूह गड़बड़ी की कार्रवाई शुरू करने वाला है, तो इसे एक नियम कहा जाता है; अगर गड़बड़ी शुरू हो जाती है, तो इसे दंगा करार दिया जाता है। भारत में आज भी यह कानून IPC धारा 144 के तहत मौजूद है, जबकि ब्रिटेन में 1986 से इसे अपराध मानना बंद कर दिया गया था।

बांग्लादेश
----------

**धारा 144** आपराधिक प्रक्रिया संहिता (CrPC) का भाग है, जिसमें पाँच या अधिक व्यक्तियों के जमावड़े, सार्वजनिक सभा, और अस्त्र ले जाने पर दो महीने तक की पाबंदी लगाई जा सकती है। यह मजिस्ट्रेट को उपद्रव या आशंकित खतरे के तत्काल मामलों में एक बार आदेश जारी करने का अधिकार देता है। 1976 में ढाका मेट्रोपॉलिटन पुलिस (DMP) के स्थापित होने के साथ, बांग्लादेश के महानगरीय क्षेत्राधिकार में धारा 144 लागू होना बंद हो गई है।

भारत
----

1973 की आपराधिक प्रक्रिया संहिता (सीआरपीसी) की **धारा 144** कार्यकारी मजिस्ट्रेट को एक क्षेत्र में चार से अधिक व्यक्तियों की एक सभा को प्रतिबंधित करने का अधिकार देती है। 

भारतीय दंड संहिता (IPC) की 141-149 धाराओं के अनुसार, दंगों में शामिल होने की अधिकतम सजा 3 साल सश्रम कारावास और / या जुर्माना है। गैरकानूनी सभा के प्रत्येक सदस्य को समूह द्वारा किए गए अपराध के लिए जिम्मेदार ठहराया जा सकता है। ऐसी सभा को तितर-बितर करने की कोशिश करने वाले अधिकारी को बाधित करना अधिक सज़ा आकर्षित कर सकता है। 

IPC की धारा 144 के वास्तुकार राज-रत्न ई॰एफ॰ देबू (एक अधिकारी) थे, जिन्होंने इसे लगभग सन 1861 में आकार दिया था। इसकी बदौलत उस समय के बड़ौदा राज्य में समग्र अपराध में कमी आई थी। उनकी इस पहल के लिए उन्हें मान्यता दी गई और धारा 144 लगाने और समग्र अपराध को कम करने के लिए बड़ौदा के महाराजा गायकवाड़ ने स्वर्ण पदक से सम्मानित किया।

यह भी देखें
-----------

* सदन की स्वतंत्रता
* निषेधाज्ञा

संदर्भ
------

1. "Unlawful Assembly".
2. ↑ Scope of Section 144 of the Criminal Procedure Code

बाहरी कड़ियाँ
-------------
**लकी** 2005 में बनी हिन्दी भाषा की फिल्म है। यह रूस में युद्ध के दौरान की दो प्रेमियों की कहानी है। इसे राधिका राव और विनय सप्रू द्वारा लिखा और निर्देशित किया गया है। फिल्म की प्रमुख भूमिकाओं में सलमान ख़ान और स्नेहा उल्लाल किरदार निभाते हैं।

संक्षेप
-------

ये कहानी लकी नेगी (स्नेहा उल्लाल) की है, जो श्री नेगी (रवि बासवानी) की बेटी है। लकी काफी शांत रहती है और अपना ध्यान पढ़ाई में लगाए रखती है। वो अपने माता-पिता और अपनी छोटी बहन के साथ रहती है। 

एक दिन जब वो स्कूल जाते रहती है, तब उसके साइकल का टायर पंचर हो जाता है। उसे कोई दिख जाता है और जब वो उससे मदद मांगती है तो वो मदद को तैयार हो जाता है, पर वो इस स्थिति का फायदा उठा कर उसके साथ बलात्कार करने की कोशिश करता है। लकी वहाँ से भाग निकलती है और एक गाड़ी में छिप जाती है। उस गाड़ी का मालिक आदित्य (सलमान खान) होता है, जिसे पता नहीं होता कि उसके गाड़ी में कोई लड़की है। वो अपने पिता से मिलने चले जाता है। वो एक नाकेबंदी में रुकता है, तभी उसे पता चलता है कि उसके गाड़ी में कोई लड़की छिपी हुई है।

इसी बीच आतंकी हमला हो जाता है, जिस कारण आदित्य और लकी को वहाँ से भागना पड़ता है। वे लोग दूर किसी कब्रिस्तान के पास रुक जाते हैं। उन दोनों के गुम हो जाने के कारण उनके माता-पिता एक सेवानिवृत कर्नल पिंडी दास कपूर (मिथुन चक्रवर्ती) को उनके बच्चों को ढूँढने की ज़िम्मेदारी देते हैं। कर्नल को उन दोनों के रुकने का जगह मिल जाता है, लेकिन उसके आने से पहले ही आदित्य को नेगी को लेकर किसी डॉक्टर की तलाश में जाना पड़ता है, क्योंकि लकी गलती से जहरीला पानी पी लेती है। आदित्य को डॉक्टर मिल जाता है, और लकी का इलाज हो जाता है। दोनों को एक दूसरे से प्यार हो जाता है।

अंत में वे दोनों कर्नल को मिल जाते है और परिवार के पास आ जाते हैं। इसके बाद वे लोग वापस भारत आने के लिए निकल पड़ते हैं।

मुख्य कलाकार
------------

* सलमान ख़ान — आदित्य शेखरी
* मिथुन चक्रवर्ती — कर्नल पिंडी दास कपूर
* स्नेहा उल्लाल — लकी नेगी
* कादर ख़ान — डॉक्टर
* नवनी परिहार — अंजलि नेगी
* रवि बासवानी — नेगी
* विक्रम गोखले

संगीत
-----

सभी गीत समीर द्वारा लिखित; सारा संगीत अदनान सामी द्वारा रचित।

| क्र॰ | शीर्षक | गायन | अवधि |
| --- | --- | --- | --- |
| 1. | "सुन जरा सोनिये सुन जरा" | सोनू निगम | 6:06 |
| 2. | "शायद यही तो प्यार है" | अदनान सामी, लता मंगेशकर | 6:27 |
| 3. | "जान मेरी जा रही सनम" | उदित नारायण, अनुराधा पौडवाल | 5:44 |
| 4. | "चोरी चोरी चुपके से आके" | सोनू निगम, अलका याज्ञनिक | 5:24 |
| 5. | "लकी लिप्स" | आशा भोंसले | 5:13 |
| 6. | "हम दीवाने यूँ मिले हैं" | सोनू निगम, अनुराधा पौडवाल | 5:04 |
| 7. | "लकी लिप्स" (रीमिक्स) | आशा भोंसले | 4:41 |
| 8. | "सुन जरा" (रीमिक्स) | अदनान सामी | 3:42 |
| 9. | "चोरी चोरी" (रीमिक्स) | सोनू निगम, अलका याज्ञनिक | 5:16 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| अदनान सामी | फिल्मफेयर पुरस्कार | फ़िल्मफ़ेयर सर्वश्रेष्ठ संगीत निर्देशक पुरस्कार | नामित |

बाहरी कड़ियाँ
-------------

* *लकी*  इंटरनेट मूवी डेटाबेस पर
खेती में बागवानी (Horticulture) तेजी से उभरता हुआ कृषि व्यवसाय है। इस क्षेत्र में करियर की अपार संभावनाएं हैं। बागवानी को भविष्य की खेती भी कहा जाता है। इसे एक बार लगा देने से कई सालों तक मुनाफा ले सकते हैं। बागवानी अपने अंदर तमाम संभावनाएं समेटे हुए है जो किसानों के लिए भविष्य में सुनहरे आय का एक साधन बन सकती है। 

  

किसान साथियों, यदि आपको प्रकृति से प्यार है और खेती-किसानी की चाह है तो आप भी बागवानी (Horticulture) में संभावनाएं तलाश सकते हैं। आपको बता दें, कुछ सालों में बागवानी फसलों के उत्पादन में काफी तेजी से ग्रोथ हुआ है। फलों की मांग बाजार में सालभर रहती है। फूलों की बात करें तो इसके उत्पादन में भी काफी वृद्धि दर्ज की गई है। 

  

तो आइए द रूरल इंडिया के ब्लॉग में बागवानी (Horticulture) को विस्तार से जानते हैं। 

  

बागवानी क्या है? (what is horticulture in hindi)
बागवानी (horticulture) एक तेजी से उभरता हुआ कृषि व्यवसाय है। बागवानी में मधुमक्खी पालन, मशरूम उत्पादन, फूलों और फलों की खेती, चाय बागान आदि प्रमुख विषय हैं। बागवानी में संभावनाओं और उसके गुणवत्ता को बेहतर बनाने का कार्य किया जाता है। 

  

बागवानी शब्द की उत्पति ग्रीक के शब्दों से हुआ है, जिसका शाब्दिक अर्थ है उद्यान की खेती। बागवानी में फलों, सब्जियों, मशरूम, कट फूलों, सजावटी फूलों और पौधों, मसालों, औषधियों फसलों का प्रमुख स्थान है जिससे किसान को फायदा होता है। बागवानी को भविष्य की खेती भी कहा जाता है जो किसानों आय के साथ-साथ जीवनस्तर में भी सुधार करता है।
कारोबार के आंकड़ों को संग्रह करने, संकलन और प्रकाशित/प्रचारित करने का कार्य प्रमुख सरकारी संगठन '"वाणिज्यिक बुद्धिमत्ता और सांख्यिकी महानिदेशालय (डीजीसीआई एण्‍ड एस)"' को सौंपा गया है। यह कोलकाता में स्थि‍त वाणि‍ज्‍य और उद्योग मंत्रालय, के अधीन कार्यालय है। यह नीति निर्माताओं, अनुसंधानकर्ताओं, आयातकों, निर्यातकों, कारोबारियों के साथ विदेशी ग्राहकों द्वारा अपेक्षित विभिन्‍न प्रकार की वाणिज्यिक जानकारी प्रदान करता है। यह मुख्‍यत अंतरदेशीय और तटीय कारोबार के आंकड़ों, राजस्‍व को आंकड़ों, नौवहन और वायु मार्ग कार्गों के आंकड़े आदि पर प्रकाशन करना है। निदेशालय द्वारा उत्पादित विदेश के आंकड़े निम्‍नलिखित के माध्‍यम से प्रचारित किए जाते हैं :

* मासिक प्रैस विज्ञप्ति;
* प्रधान वस्‍तुओं और देशों द्वारा भारत के विदेशी कारोबारी मासिकआंकड़े;
* भारत के विदेशी कारोबार के मासिक आंकड़े;
* देशों द्वारा भारत के विदेशी कारोबार के तिमाही आंकड़े;
* भारत के विदेशी कारोबार के चुने हुए आंकड़े;
* भारतीय निर्यातकों और आयातकों की निर्देशिका।

डीजीसीआई एण्‍ड एस में भारत और विदेश से आने वाले कारोबारियों, विनिर्माताओं, व्‍यापारियों, उद्योग स्‍वामियों, तकनीकीविदों, सरकारी अधिकारियों, छात्रों, शिक्षकों और अनुसंधानकर्ताओं के उपयोग के लिए एक वाणिज्यिक पुस्‍तकालय भी रखा गया है।

विश्‍वसनीयता और समय सीमा संदर्भ में सूचना की गुणवत्ता ने इस संगठन को न केवल भारत में, बल्कि दुनिया भर में इसे कारोबारी बुद्धिमत्ता का एक विशाल भंडार बना दिया है।

बाहरी कड़ियाँ
-------------
Indian musicianसाँचा:SHORTDESC:Indian musician

**विशाल मिश्रा** एक भारतीय संगीतकार और गायक हैं। वह पहली बार डीडी नेशनल पर प्रसारित एक टेलीविजन रियलिटी सिंगिंग शो में दिखाई दिए।

मिश्रा ने एक संगीतकार के रूप में अपनी शुरुआत 2016 में तमिल फिल्म *देवी* से की थी, साथ ही साथ  तेलुगु और हिंदी में *तूतक तूतक तूतिया* के रूप में। उन्होंने 2017 में "जाने दे" गीत के साथ प्रसिद्धि पाई, जिसे आतिफ असलम ने गाया था, जो *करीब करीब सिंगल* के साउंडट्रैक पर दिखाया गया था, और *मुन्ना माइकल' के लिए गाने भी तैयार किए थे।* , जिसने उनके गायन की शुरुआत की, और मराठी फिल्म *एफयू: फ्रेंडशिप अनलिमिटेड*। अभिनेता-निर्माता सलमान खान के संरक्षण में, उन्होंने 2018 की अपनी पहली परियोजना को चिह्नित करते हुए *यमला पगला दीवाना फिर से* के लिए "रफ्ता रफ्ता" मेडले की रचना की, जिसके संगीत वीडियो में खान शामिल हैं एक विशेष उपस्थिति; बाद में उन्होंने एक्शन ड्रामा *रेस 3* के लिए खान द्वारा लिखित और अभिनीत रोमांटिक गीत "सेल्फिश" की रचना की, साथ ही अभिनीत *वीरे दी वेडिंग* का शीर्षक ट्रैक भी तैयार किया। सोनम कपूर, करीना कपूर खान, स्वरा भास्कर और शिखा तलसानिया।

मिश्रा की अगली परियोजना, और गाने और स्कोर के लिए एक एकल संगीतकार के रूप में उनकी पहली, सलमान खान द्वारा निर्मित रोमांटिक ड्रामा *नोटबुक* के साथ आई। उन्होंने *कबीर सिंह* के गाने "कैसे हुआ" से लोकप्रियता हासिल की, जो दर्शकों के बीच धूम मचा दी। वर्ष का उनका अंतिम एल्बम अनुराग कश्यप-निर्मित *सांड की आंख* के लिए एक साउंडट्रैक संगीतकार के रूप में था, जो शूटर दादियों के जीवन पर एक बायोपिक है।

सन्दर्भ
-------

1. ↑  "Lalit (Pandit) Sir guided me through the music industry: Vishal Mishra". *www.radioandmusic.com*.
2. ↑  "Rekha raps, Sonakshi Sinha sings for special Yamla Pagla Deewana Phir Se track also featuring Salman Khan - Entertainment News , Firstpost". *Firstpost*. 3 April 2018. अभिगमन तिथि 5 April 2021.
3. ↑  Coutinho, Natasha (16 March 2018). "Salman Khan turns lyricist for Race 3 also starring Anil Kapoor, Jacqueline Fernandez". *Mumbai Mirror* (अंग्रेज़ी में). अभिगमन तिथि 5 April 2021.
4. ↑  Roy, Dhaval (16 April 2018). "I can only speak the language of emotions: Vishal Mishra". *DNA India* (अंग्रेज़ी में). अभिगमन तिथि 5 April 2021.
5. ↑  "Mithoon, Amaal Mallik, Vishal Mishra, Sachet–Parampara and Akhil Sachdeva- Best Music Album 2019 Nominee Filmfare Awards". *filmfare.com* (अंग्रेज़ी में). अभिगमन तिथि 12 March 2020.
प्राचीन भारत में औपचारिक रूप से वाद-विवाद करने की बड़ी गौरवपूर्ण परम्परा थी। कभी-कभी ये वाद-विवाद राजाओं के संरक्षण में किये जाते थे जिनका उद्देश्य विभिन्न धार्मिक, दार्शनिक, नैतिक विषयों की समीक्षा करना होता था। इससे सम्बन्धित विद्या **वादविद्या** कहलाती थी। वादविद्या से सम्बन्धित अनेक ग्रन्थों की रचना हुई थी। इसी प्रकार के वाद-विवादों से ही न्याय (भारतीय तर्कशास्त्र) की भारतीय परम्परा का जन्म हुआ।

चरकसंहिता में वादविद्या
-----------------------

यह विचित्र लग सकता है कि शास्त्रार्थ का सबसे प्राचीन विवरण आयुर्वेद के दो ग्रन्थों चरक संहिता और सुश्रुतसंहिता में मिलता है। 

चरकसंहिता के तृतीय भाग (विमानस्थान) में अन्य अनेकों विषयों के साथ वादविद्या का भी वर्णन किया गया है। इसे तीन शीर्षकों के अन्तर्गत वर्णित किया गया है

* (१) कार्याभिनिवृत्ति
* (२) परीक्षा
* (३) संभाष-विधि या वाद-विधि

न्यायसूत्रों में वादविद्या
--------------------------

न्यायसूत्रों में वर्णित वादविद्या चरकसंहिता में वर्णित वादविद्या की अपेक्षा अधिक उन्नत और व्यवस्थित है। न्याय-साहित्य में दार्शनिक वाद के लिये 'कथा' शब्द का प्रयोग हुआ है। न्यायसूत्रों में तीन प्रकार के वाद का उल्लेख हुआ है- वाद, जल्प और वितण्डा। 'वाद' , किसी प्रस्तावक तथा उसके गुरु या उनके समतुल्य किसी अन्य व्यक्ति के बीच होता है। जल्प तथा वितण्डा उनके बीच होता है जो शास्त्रार्थ में 'विजय' के इच्छुक हों। वाद का उद्देश्य सत्य या किसी अन्य स्वीकृत सिद्धान्त को स्थापित करना होता है जबकि जल्प और वितण्डा का उद्देश्य 'विजय' है।

तिब्बती बौद्ध धर्म में वादविद्या
--------------------------------

प्राचीन भारत में प्रचलित वाद-विद्या की परम्परा तिब्बती बौद्ध धर्म में अब भी जीवित है। भिक्षु एक-दूसरे के साथ वाद करते हैं ताकि उनकी बुद्धि तीक्ष्णतर होती जाय और वे असत्य धारणाओं को पराजित कर सकें।

सन्दर्भ
-------

1. ↑  Satis Chandra Vidyabhusana (1920). A History of Indian Logic: Ancient, Mediaeval and Modern Schools. Delhi: Motilal Banarsidas. pp. 25–35. ISBN 9788120805651.
2. ↑  Karin Preisendanz (2009). "Logic, Debate, and Epistemology in Ancient Indian Medical Science" Archived 2018-04-12 at the Wayback Machine (PDF). Indian Journal of History of Science. 44 (2): 261–312. Retrieved 27 November 2016.
3. ↑  Perdue, David. "Tibetan Buddhist Debate". Asia Society. Retrieved 2021-02-07. "The Tibetan argument forms were brought over with minor adaptations from the Indian logical forms"

इन्हें भी देखें
---------------

* न्याय
* शास्त्रार्थ
चरकसंहिता में वैद्य-समुदाय के बीच चर्चा एवं वादविवाद के उद्देश्य से संभाषणविधि को विकसित किया गया एवं **वादमार्ग** की स्थापना की गयी है।

आचार्य चरक ने ज्ञान प्राप्ति के लिए तीन कार्य बताए हैं 

* (१) अध्ययन
* (२) अध्यापन
* (३) तद्विद्यसम्भाषा (seminars/symposium/debate)

वाद के द्वारा नये सृजनात्मक विचारों का जन्म होता है (अनुसन्धान)। इसके लिए 'वादमार्ग' के नाम से ४४ मार्ग दिये गये हैं जो निम्नलिखित हैं-

*वाद, द्रव्य, गुण, कर्म, सामान्य, विशेष, समवाय, प्रतिज्ञा, स्थापना, प्रतिष्ठापना, हेतु, दृष्टान्त, उपनय, निगमन, उत्तर, सिद्धान्त, शब्द, प्रत्यक्ष, अनुमान, ऐतिह्य, औपमेय, संशय, प्रयोजन, सव्यभिचार, जिज्ञासा, व्यवसाय, अर्थप्राप्ति, सम्भव, अनुयोज्य, अननुयोज्य, अनुयोग, प्रत्यनुयोग, वाक्यदोष, वाक्यप्रशंसा, छल, अहेतु, अतीतकथा, उपालम्भ, परिहार, प्रतिज्ञाहनि, अभ्यनुज्ञा, हेत्वन्तर, अर्थान्तर, निग्रहस्थान।*

सन्दर्भ
-------

1. ↑  तत्रोपायान् अनुव्याख्यास्यामः अध्ययनं अध्यापनं तद्विद्यसम्भाषा च इति उपायाः ।....*चरक विमानस्थान*
2. ↑  तद्विद्यसम्भाषा बुद्धिवर्धनानाम् (चरकसंहिता १.२५.४०)
3. ↑  "Terms for debate". मूल से 11 मई 2018 को पुरालेखित. अभिगमन तिथि 11 मई 2018.
4. ↑  प्राचीन भारत के वैज्ञानिक कर्णधार, पृष्ट १६४/१६५ Archived 2018-05-11 at the Wayback Machine (लेखक- स्वामी सत्यप्रकाश सरस्वती) -- सभी शब्दों का वर्णन भी किया गया है।
5. ↑  SYSTEMATISED ANALYSIS OF VADAMARGPADAS : SCOPE AND UTILIZATION FOR RESEARCH[*मृत कड़ियाँ*]

इन्हें भी देखें
---------------

* वाद
* शास्त्रार्थ
* वाद-विवाद
स्पेशिअल्ली युनिफोर्म इलेक्ट्रिक फील्ड (spatially uniform electric field) के अनुसार कणों की चाल एक तरल पदार्थ में, इस प्रक्रिया को **वैद्युतकणसंचलन** (electrophoresis) कहा जाता है। १८०७ में फर्डिनेंड फ्रेडेरिक रेयुस ने पहली बार पाया की पानी में बिखरे हुए चिकनी मिटटी के कण, यूनिफार्म इलेक्ट्रिक फील्ड (electric फील्ड) लागू करने पर माइग्रेट कर गए। कण की सतह और आसपास के तरल पदार्थ के बीच चार्ज्ड इंटरफ़ेस होने की वजह से कणों का पलायन (माइग्रेशन) होता है। 

कणों के पलायन की दर निर्भर करती है:-

* फील्ड की स्ट्रेंथ
* अणु के साइज़ और शेप
* आइओनिक स्ट्रेंथ
* विस्कोसिटी
* उस माध्यम (मध्यम) के तापमान पर जिसमे अणुओं का माइग्रेशन होना हो।

एक विश्लेषणात्मक उपकरण के रूप में, वैद्युतकणसंचलन एक सरल (simple), तीव्र (rapid) और अत्यधिक संवेदनशील (highly sensitive) है। एक सिंगल चार्ज्ड स्पिसीज़ की प्रोपेर्तिएज़ और सभी कणों को उनके साइज़ और शेप के अनुसार अलग करने के लिए इसका विश्लेषणात्मक प्रयोग किया जाता है। 
उदाहरण के रूप में:- 

* डीओक्सीराय्बोनिउक्लिक एसिड (deoxyribonucleic acid) की सेपरेशन
* राय्बोनिउक्लिक एसिड (Ribonucleic acid) की सेपरेशन
* और प्रोटीन के अणु

जेल मैट्रिक्स में यूनिफार्म इलेक्ट्रिक फील्ड लागू करने पे वैद्युतकणसंचलन को सेपरेशन के लिए इस्तेमाल किया जाता है।
मुख्य रूप से इस्तेमाल किये जाने वाले जेल मैट्रिक्स पोलिअक्राय्लअमाइड (polyacrylamide) और अगरोज़ (agarose) है। जेल वैद्युतकणसंचलन आमतौर पर, विश्लेषणात्मक प्रयोजनों के लिए इसका इस्तेमाल किया जाता है अक्सर डीएनए के प्रवर्धन के बाद पीसीआर के माध्यम से, लेकिन एक प्रारंभिक तकनीक अन्य का उपयोग करने से पहले के रूप में इस्तेमाल किया जा सकता है। ऐसे मास स्पेक्ट्रोमेट्री, आर ऐफ़ ल पी (RFLP), पीसीआर, क्लोनिंग, डीएनए अनुक्रमण, और southern blotting आगे लक्षण वर्णन के लिए।

सिद्धांत
--------

वैद्युतकणसंचलन उपकरण के लिए आवश्यक दो जरूरी उपकरणों की आवश्यकता है, एक पॉवर पैक और एक वैद्युतकणसंचलन इकाई। वैद्युतकणसंचलन इकाई या तो खड़ी या क्षैतिज जेल प्रणाली के लिए उपलब्ध हैं। खड़ी स्लैब जेल इकाइयाँ व्यावसायिक रूप से उपलब्ध हैं और नियमित एक्रिलामाइड जैल में अलग प्रोटीन का इस्तेमाल किया जाता है। जेल का गठन दो गिलास प्लेट्स के बीच में किया जाता है। इन दो गिलास प्लेट्स को एक साथ क्लैम्पेड(clamped) किया जाता है। परन्तु इन दो गिलास प्लेट्स को अलग रखा जाता है प्लास्टिक स्पसर्स के द्वारा। सबसे अधिक इस्तेमाल किया जाने वाली इकाइयाँ मिनिजेल (minigel) तंत्र होते हैं। जेल का आयाम 8.5 सेमी चौड़ा, 5 सेमी लम्बा और 0.5 1 मिमी की मोटाई होती है। एक प्लास्टिक कंघी जेल मैट्रिक्स में रखा जाता है, और पोलिमेरिज़ेष्ण के बाद इसे हटा दिया जाता है, इस कंघी को कुए भरने के लिए इस्तेमाल किया जाता है जो आमतौर पर १० होते हैं एक प्लेट पे। जब तंत्र टायर होता है, तब वैद्युतकणसंचलन टैंक बफर जेल प्लेटों के चारों ओर से प्लेट्स को ठंडक प्रदान करता है।

सन्दर्भ
-------

* keith wilson and john walker, "principles and techniques of biochemistry and molecular biology" seventh edition, p-399.

बाहरी कड़ियाँ
-------------

* पाठ
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

हिन्दी शंकर्स वीकली का आवरण पृष्ठ
**शंकर्स वीकली** भारत में प्रकाशित पहली कार्टून पत्रिका थी। इसकी आवृत्ति साप्ताहिक हुआ करती थी। शंकर्स वीकली का प्रकाशन भारत में कार्टून कला के पितामह कहे जाने वाले कार्टूनिस्ट के शंकर पिल्लई ने प्रारंभ किया था। शंकर्स वीकली, शंकर का सपना था जो १९४८ में साकार हुआ। भारत के तत्कालीन प्रधानमंत्री पंडित जवाहरलाल नेहरू के हाथों शंकर्स वीकली का विमोचन हुआ। शंकर्स वीकली में भारत के कई जाने-माने कार्टूनिस्टों के राजनैतिक और सामाजिक कार्टून प्रकाशित होते थे जिनमें रंगा, कुट्टी, बाल ठाकरे और काक-कार्टूनिस्ट जैसे अनेक कार्टूनिस्टों के कार्टून शामिल होते थे। अपने लम्बे कार्यकाल में इस पत्रिका ने चर्चित कार्टूनिस्टों के कार्टूनों के प्रकाशन के साथ ही नए कार्टूनिस्टों को भी मंच प्रदान किया। शंकर्स वीकली ने ऐसे कई कार्टूनिस्ट दिए जिन्होंने आगे चलकर काफी प्रसिद्धि पाई। जाने-माने कार्टूनिस्ट रंगा और वी जी नरेन्द्र ने तो शंकर्स वीकली से ही अपने कार्टूनिस्ट जीवन की शुरुआत की थी।

शंकर्स वीकली विशुद्ध भारतीय राजनैतिक कार्टूनों पर आधारित साप्ताहिक पत्रिका थी जिसमें भारतभर के कार्टूनिस्टों के नेताओं और सरकार के क्रिया-कलापों पर तीखे कार्टून होते थे। यही कारण था कि आपातकाल के दौरान इस पत्रिका को भी परेशानी का सामना करना पड़ा और दबाव के चलते २७ साल बाद १९७५ में इस अनोखी और एक मात्र पत्रिका का प्रकाशन बंद हो गया। यह भारतीय पत्रकारिता के इतिहास में आज भी हिन्दी व्यंग्य पत्रिका के रूप में सम्मान के साथ याद की जाती है।

सन्दर्भ
-------

1. ↑  "गांधी, रंगा और..." हिन्दी.एमकेगांधी.कॉम. मूल (एचटीएमएल) से 23 मार्च 2009 को पुरालेखित. अभिगमन तिथि ३० मार्च २००९. `|access-date=` में तिथि प्राचल का मान जाँचें (मदद)
2. ↑  "इंडियन इंस्टीट्यूट ऑफ़ कार्टूनिसट्स" (अंग्रेज़ी में). कार्टूनिस्ट इंडिया.कॉम. मूल (एचटीएमएल) से 26 जनवरी 2008 को पुरालेखित. अभिगमन तिथि ३० मार्च २००९. `|access-date=` में तिथि प्राचल का मान जाँचें (मदद)
3. ↑  "हिंदी साहित्य के इतिहास में पत्र-पत्रिका की प्रांसगिकता" (एचटीएम). सृजनगाथा. अभिगमन तिथि ३० मार्च २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
चन्देश्वर नारायण प्रसाद सिंह
**चन्देश्वर नारायण प्रसाद सिंह** (18 अप्रैल, 1901 - 1993) भारत के एक स्वतंत्रता सेनानी, राजनयिक तथा प्रशासक थे।

उनका जन्म बिहार के पारसगढ़ में हुआ था। उन्होने अपनी उच्च शिक्षा कलकत्ता विश्वविद्यालय में ग्रहण की। 1927 में उन्हें बिहार की विधान परिषद का सदस्य नियुक्त किया गया। मुजफ्फरपुर की जिला परिषद के अध्यक्ष की हैसियत से उन्होने 1934 के भूकम्प के दौरान पीडि़तों की राहत के लिए जो कार्य किया उसे राष्ट्रीय स्तर पर सभी ने सराहा। 1945 में वे संयुक्त पटना विश्वविद्यालय के कुलपति नियुक्त हुए। स्वतंत्रता प्राप्ति के बाद भारत के प्रधानमंत्री पं0 जवाहर लाल नेहरू ने उन्हें नेपाल में भारत का राजदूत बनने का आमंत्रण दिया। 1950 मे जब श्री सिंह भारत के राजदूत थे उसी समय नेपाल के राजा ने भारतीय दूतावास में शरण ली थी। 1953 में उन्हें अविभाजित पंजाब का राज्यपाल नियुक्त किया गया। उन्हीं के कार्यकाल में चंडीगढ़ तथा भाखड़ा नांगल बांध का निर्माण हुआ। 1958 में उन्हें जापान में भारत का राजदूत नियुक्त किया गया। जापान में अपने कार्यकाल के दौरान उन्हें डाक्ट्रेट की उपाधि से एक विश्वविद्यालय द्वारा सम्मानित किया गया। तत्पश्चात उन्हें भारतीय रिजर्व बैंक का निदेशक बनाया गया। वे आई0डी0बी0आई0 के निदेशक तथा अन्य कई कम्पनियों के अध्यक्ष भी रहे। 1977 में उन्हें पद्मविभूषण से सम्मानित किया गया। 28 फरवरी, 1980 को वे उत्तर प्रदेश के राज्यपाल नियुक्त हुए।

सन्दर्भ
-------
**गौरा देवी** (अंग्रेजी : Gaura Devi) जिनका जन्म १९२५ में उत्तराखंड के **लाता** गाॅंव में हुआ था। इन्हें चिपको आन्दोलन की जननी माना जाता है। उस वक़्त गाॅंव में काफी बड़े-बड़े पेड़ -पौधे थे जो कि पूरे क्षेत्र को घेरे हुए थे। इनकी शादी मात्र १२ वर्ष की उम्र में *मेहरबान सिंह* के साथ कर दी थीं , जो कि नज़दीकी गांव *रेणी* के निवासी थे। *मेहरबान सिंह किसान को बहुत सारे कोड़ों की मार झेलनी पड़ी शादी के १० वर्ष उपरांत* मेहरबान *की मृत्यु हो जाने के कारण  **गौरा देवी** को अपने बच्चे का लालन - पालन करने में काफी दिक्कतें आई थीं।*

कुछ समय बाद **गौरा** महिला मण्डल की अध्यक्ष भी बन गई थी।

अलाकांडा में चंडी प्रसाद भट्ट तथा गोविंद सिंह रावत नामक लोगों ने अभियान चलाते हुए सन् १९७४ में २५०० देवदार वृक्षों को काटने के लिए चिन्हित किया गया था  लेकिन **गौरा देवी** ने इनका विरोध किया और पेड़ों की रक्षा करने का अभियान चलाया, इसी कारण **गौरा देवी** ***चिपको वूमन*** के नाम से जानी जाती है।

दस साल बाद **देवी** ने एक साक्षात्कार में कहा था की भाइयों  ये जंगल हमारा माता का घर जैसा है यहां से हमें फल ,फूल ,सब्जियां मिलती अगर यहां के पेड़ - पौधे काटोगे तो निश्चित ही बाढ़ आएगी।

**गौरा देवी** अपने जीवन काल में कभी विद्यालय नहीं जा सकी थीं। 

***चिपको वूमन*** के नाम से जाने वाली **गौरा देवी** का निधन ६६ वर्ष की उम्र में ०४ जुलाई १९९१ में हो गया था। गोरा देवी को

इन्हें भी देखें
---------------

* चिपको आन्दोलन

सन्दर्भ
-------

1. ↑  "डेली 

पायोनियर" Remembering Gaura Devi Chipkos Jhansi ki Rani Archived 2016-08-11 at the Wayback Machine अभिगमन तिथि :१२ जून २०१६
2. ↑  "मार्कशेप" "Hug the Trees!" (Chipko Movement, Gaura Devi, Chandi Prasad) Archived 2016-06-18 at the Wayback Machine अभिगमन तिथि :१२ जून २०१६
3. ↑  "द हिन्दू "Gaura Devi is uneducated Archived 2016-06-13 at archive.today अभिगमन तिथि :१२ जून २०१६
4. ↑  "स्पीकिंगट्री" Gaura Devi's heroin of Chipko Movement Archived 2016-05-15 at the Wayback Machine अभिगमन तिथि :१२ जून २०१६
**चैत्रगौरी** यह महाराष्ट्र में किया जानेवाला प्रसिद्ध व्रत है। महिला एवं युवती यह व्रत ; त्योहार के स्वरूप में मनाती है।

स्वरूप
------

चैत्र मास के शुक्ल पक्ष की तृतीया तिथीसे इस व्रत की शुरुआत होती है। वैशाख महिनेकीं तृतीय तिथी तक यह व्रत किया जाता है। इस व्रतका मुख्य उपचार है गौरी देवीको झुलेमें स्थापित करना और एक महीना उनकी पूजा करना।

व्रत का स्वरूप
--------------

झुलेमें बैठी देवी गौरी के पूजा हेतू कच्चे आमका शरबत और चनेकी दालसे बना हुआ भोग ख़ास तौरसे बनाया जाता है। वसंत ऋतुमें जो फल मिलते है वह देवीको भोगके स्वरूपमें चढ़ाए जाते है। विवाहित महिला को भोजनमें निमंत्रित किया जाता है। हल्दी, कुमकुम और चंदन लगाकर इस महिलाके देवीस्वरूप पूजा की जाती है। शामके समय पड़ोसी महिलाओंको निमन्त्रित किया जाता है और उन्हें हल्दी कुमकुम लगाकर कच्चे आमका शरबत दिया जाता है। भीगे हुए चने उन्हें भेट दिए जाते है। देवीका वर्णन करनेवाले भक्तिपूर्ण गीत गाएँ जाते है।

रंगोली
------

इस व्रतके अवसर पर महाराष्ट्र में नई नवेली दुल्हन पाँच साल तक अपने आंगनमें है विशिष्ट रंगोली बनाती है। उसे चैत्रागण नामसे संबोधित किया जाता है। इस रंगोलीमें भारतवर्ष के त्यौहार तथा भारतीय संस्कृतिके प्रतीक चित्रित किये जाट है। स्वस्तिक, ओमकार, तुलसी का पौधा, गाय के चरण चिह्न , गणेशजी , कृष्ण भगवान, चंद्र, सूर्य इनके चित्र इस रंगोलीमें बनाए जाते है।

यह भी देखिए
-----------

* चैत्र मास
* देवी पार्वती

बाहरी कड़ियाँ
-------------

*

चित्रदालन
---------

* चैत्रांगणचैत्रांगण
* चैत्रांगणचैत्रांगण

सन्दर्भ
-------

1. ↑  बाबर, सरोजिनी (1987). *Mahārāshṭra, loka saṃskr̥ti va sāhitya*. Neśanala Buka Ṭrasṭa, Iṇḍiyā, - Maharashtra (India).
2. ↑  "चैत्र गौरी पूजन". मूल से 19 सितंबर 2018 को पुरालेखित.
3. ↑  "महाराष्ट्रीयन महिलाओं ने मनाया चैत्र गौरी उत्सव २८. ४. २०१३". मूल से 19 सितंबर 2018 को पुरालेखित.
4. ↑  *भारत की लोक संस्कृति*.